సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
టీమిండియాకి హారతి పడుతున్న సోషల్ మీడియా
ప్రత్యర్థి బంగ్లదేశ్... మొన్నటి వరకు క్రికెట్లో కూన అనే అందరి చేత పిలిపించుకుంది.
TNN | Updated:
Mar 24, 2016, 02:19PM IST
ప్రత్యర్థి బంగ్లాదేశ్... మొన్నటి వరకు క్రికెట్లో కూన అనే అందరి చేత పిలిపించుకుంది. ఇప్పుడు పరిస్థితి మారింది... ఒక్కోజట్టుకు గట్టిపోటీనే ఇస్తోంది. బుధవారం భారత్ తో ఆడిన మ్యాచులో దాదాపు గెలుపు అంచుల దాకా వెళ్లింది. కానీ భారత్ కెప్టెన్ వ్యూహానికి చిక్కుకుని ఓడింది. కేవలం ఒక్క పరుగు తేడాతో టీమిండియా గెలిచింది. ఇది పెద్ద గెలుపా... అని అనిపించవచ్చు. కాకపోవచ్చు... కానీ క్లిష్టపరిస్థితుల్లో బుర్రకు పదును చెప్పి... కేవలం మూడు బంతుల్లో రెండు పరుగులు చేయాల్సిన ప్రత్యర్థిని తెలివిగా ఓడిస్తే... చెప్పుకోవాలి కదా. అందులోనూ ఆ మ్యాచ్ లో ఓడామో మనం ఇంటి ముఖం పట్టాల్సిందే. కనుక అది నిజంగా తీపి గెలుపే. అందుకే కలిసికట్టుగా ఆడిన టీమిండియాకు సోషల్ మీడియా హారతులు పడుతోంది. అభిమానులంతా... ధోనీ సేనపై ప్రశంసల వర్షం కురిపిస్తున్నారు. ముఖ్యంగా ధోనీ కెప్టెన్సీపై సర్వత్రా పాజిటివ్ సందేశాలు వెల్లువెత్తుతున్నాయి. ఈ మ్యాచ్ చూసి చాలా పాఠాలు నేర్చుకున్నట్టు పెడుతున్నారు అభిమానులు. ఓటమి అంచుల వరకు వెళ్లినా... గెలుపు కోసం పోరాడుతూనే ఉండాలని ధోనీని చూసి నేర్చుకున్నట్టు పోస్టులు పెట్టారు. నెవర్ గివప్ అంటూ... కామెంట్లు వెల్లువెత్తుతున్నాయి.